На основу члана 10. став 9. Закона о акцизама („Службени гласник РС”, бр. 22/01, 73/01, 80/02, 80/02 – др. закон, 43/03, 72/03, 43/04, 55/04, 135/04, 46/05, 101/05 – др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – др. закон, 142/14, 55/15, 103/15, 108/16, 30/18, 153/20 и 53/21),

Влада доноси

**ОДЛУКУ**

**о износима минималних акциза за дуванске прерађевине**

"Службени гласник РС", број 74 од 23. јула 2021.

1. Овом одлуком, сагласно члану 10. ст. 5. и 9. Закона о акцизама („Службени гласник РС”, бр. 22/01, 73/01, 80/02, 80/02 – др. закон, 43/03, 72/03, 43/04, 55/04, 135/04, 46/05, 101/05 – др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – др. закон, 142/14, 55/15, 103/15, 108/16, 30/18, 153/20 и 53/21), утврђују се износи минималнe акцизe за цигарете, дуван за пушење и остале дуванске прерађевине (резани дуван, дуван за лулу, дуван за жвакање и бурмут), на основу просечне пондерисане малопродајне цене цигарета, дувана за пушење и осталих дуванских прерађевина (резани дуван, дуван за лулу и дуван за жвакање) која је утврђена Одлуком о износима просечних пондерисаних малопродајних цена и минималних акциза на дуванске прерађевине („Службени гласник РС”, број 15/21).

2. Износи минималних акциза за цигарете, дуван за пушење и остале дуванске прерађевине (резани дуван, дуван за лулу и дуван за жвакање) су:

|  |  |
| --- | --- |
| Врста дуванских прерађевина | Износминималне акцизе |
| Цигарете | 174,99 дин./пак. |
| Дуван за пушење и остале дуванске прерађевине: |  |
| – резани дуван | 6.124,65 дин./kg |
| – дуван за лулу | 6.124,65 дин./kg |
| – дуван за жвакање | 22.478,83 дин./kg |

3. Минимална акциза на бурмут износи 6.124,65 дин./kg.

4. Даном ступања на снагу ове одлуке престаје да важи Одлука о износима просечних пондерисаних малопродајних цена и минималних акциза на дуванске прерађевине („Службени гласник РС”, број 15/21) у делу који се односи на износе минималне акцизе на цигарете, дуван за пушење и остале дуванске прерађевине (резани дуван, дуван за лулу, дуван за жвакање и бурмут).

5. Ова одлука ступа на снагу наредног дана од дана објављивања у „Службеном гласнику Републике Србије”.

05 број 43-6973/2021

У Београду, 23. јула 2021. године

**Влада**

Председник,

**Ана Брнабић,** с.р.